cyanic-selkie/wikianc huggingface dataset:
ניקו הולקנברג
מכוניות ספורט
ביוני 2015 ערך הולקנברג את הופעת הבכורה שלו במרוץ לה מאן כאשר נהג במכונית הפורשה 919 הייבריד מס' 19 לצד הנהגים ארל במבר וניק טנדי. הולקנברג וצוותו ניצחו במרוץ לאחר שהקיפו את המסלול 395 פעמים, הקפה אחת יותר מהצוות השני של פורשה במכונית ה-919 מס' 17 של הנהגים טימו ברנהרד, מארק ובר וברנדון הארטלי שסיימו במקום השני. ניצחון זה של פורשה היה הראשון שלה במרוץ לה מאן מאז עשתה זאת בפעם האחרונה בשנת 1998.
עונת 2022/2023 בליגה הבלקנית בכדורסל
רבע הגמר
שלב רבע הגמר בוטל לאחר צמצום הליגה.
שחף וולמן
ביוגרפיה
כתבה, הלחינה ואיירה שירים לילדים בספר ובדיסק "חלונות קסומים", כתבה והלחינה לספרים מנגנים, צעצועים וערוצי ילדים. בנוסף, עוסקת מעל עשור בקופירייטינג ומנחה סדנאות פזמונאות באופן פרטי, במכללת BPM ובסטודיו "גרופ מיוזיק" שייסד בעלה המוזיקאי, אמן הגיטרות אבירם גרופר.
וולמן זוכת פרס אקו"ם ע"ש עלי מוהר לעידוד פרסום היצירה לשנת 2013.
מחוז קלייפדה
מחוז קלייפדה (בליטאית: Klaipėdos apskritis; עד מלחמת העולם השנייה: מחוז ממל) הוא אחד מעשרת מחוזות ליטא. בירת המחוז היא העיר קלייפדה.
ציוניוני הדרך (קובץ שירים)
שם הספר נלקח מהשורה הראשונה בשיר "שירת הנודד" מאת אהרן אשמן: "הי, ציוניוני הדרך".
טויוטה ראב-4
דור שלישי (2012-2005)
הראב 4 הורכבו בטהארה ובאובו שבמחוז אאיצ'י שביפן על ידי טויוטה תעשיות ובקנדה על ידי טויוטה מוטור FAW בע"מ.
טויוטה ראב 4 היבריד
הדור השני של הגרסה היברידית הוצג בתערוכת הרכב של פריז באוקטובר 2018 הציגה טויוטה את הגרסה היברידית. הגרסה היברידית שודרגה וכעת משלבת בין מנוע 2.5 ליטר המספק 177 כ"ס ב-6,000 סל"ד ומנוע חשמלי המספק 118 כ"ס. צריכת הדלק המשולבת עומדת על 22.2 ק"מ לליטר בדגם הנעה קדמית ו-21.7 ק"מ לליטר בדגם הנעה כפולה.
מכירות
להלן נתוני המכירות עד דצמבר 2020.
אמנות הסלע באגן הים התיכון באיבריה
מאפיינים
נראה כי האמנים השתמשו בנוצות, בטכניקת ציור מורכבת יחסית, בהשוואה לאמנות מהתקופה הפלאוליתית העליונה, שהניבה דמויות פשוטות יחסית. לעיתים קרובות משורטטים קווי הגבול של דמויות, כנראה לאחר צביעת הגוף העיקרי. חלק מהדמויות חרוטות באופן רדוד ולא צבועות. הדמויות קטנות יחסית, בגובה בין 2 ל-20 סנטימטרים, ובצבע אחד או שניים. הצבע היה בדרך כלל בשכבה דקה מאוד, כשמקורו באדמות המכילות מינרליים צבעוניים (לעיתים אדמדמות) או פחם עץ, והציורים נשמרו בעזרת שכבה דקה מאוד של אבנית שהתהוותה מעליהם ממים שטפטפו לאורך הקיר. בכמה דמויות יש יותר משכבת צבע אחת, מה שהוביל להשערה כי נצבעו מחדש לאחר תקופות ארוכות, אם כי נראה שהשערה זו לא מקובלת על מרבית החוקרים.
הדמות האנושית, שהיא נדירה באמנות הפלאוליתית, מקבלת חשיבות רבה באומנות הלבנטינית. הדמות האנושית היא לעיתים קרובות הנושא המרכזי, וכשהיא מופיעה באותה סצנה של בעלי חיים, הדמות האנושית רצה לעברם. הציור המכונה "רקדני קוגול" הוא דוגמה טובה לתנועה המתוארת. הסצנות הנפוצות ביותר הן של ציד, ויש סצנות של קרבות וריקודים, ואולי גם עבודות חקלאיות וטיפול בבעלי חיים מבויתים. בחלק מהסצנות דמויות רודות דבש, הציור המפורסם ביותר מסוג זה התגלה במערות העכביש (בתמונה משמאל). בני אדם ערומים מהמותניים ומעלה, אך לנשים יש חצאיות ולגברים לפעמים חצאיות או קרסוליות או מכנסיים מסוג כלשהו, ולעיתים כיסויי ראש ומסכות, מה שעשוי להעיד על דרגה או מעמד באופן שהושווה על ידי חוקר אחד ל באמריקה הצפונית נראה לפעמים שלדמויות יש מרכיב מכוון של קריקטורה. כמה סצנות מלחמה מבחינות בין הצדדים מבחינת מראה גופני, או לבוש וכלי נשק, אם כי הפרשנות לכך אינה ודאית. בתוך אחד הצדדים ניתן להבחין בדמויות בעלות חשיבות רבה יותר כשהן מצוירות בדקדקנות רבה יותר עם "שרירי סובך מוגזמים וירכיים מוארכות", או על ידי מכנסיים המקושטים בציציות בקרסול. החיילים הרגילים מוצגים כ"דמויות גפרורים" בלבד.
מחוז אוטנה
מחוז אוטנה הוא התשיעי בגודל אוכלוסייתו בין מחוזות ליטא, נכון לשנת 2012 התגוררו בשטחי מחוז אוטנה כ-147,400 בני אדם, 5% מכלל תושבי ליטא.
פרספון מצוי
תיאור
אוזניו ארוכות, מחודדות ובהירות. צבע פרוותו בהיר ונע בין חום בהיר (ולעיתים ג'ינג'י) עד לאפור בהיר. הגחון מכוסה בפרווה אפורה בהירה וקצה התחתון חשוף. כמו שאר מיני הפרספונים, שליש מהזנב בולט החוצה חופשי מקרום התעופה. בניגוד לשאר מיני היונקים באצבעות רגליו יש רק 2 פרקים ולא 3. הוא בינוני בגודלו: משקלו 9–17 גרם, אורך האמה 48–53 מילימטר ואורך גופו הוא כ-5.5 סנטימטר.
מילבה רולר
מילבה רולר (בגרמנית: Mileva Roller; 18 בפברואר 1886 - 6 במאי 1949) הייתה ציירת אוסטרית בתנועת הזצסיון הווינאית.
חיים פרטיים
מילבה תוארה על ידי בריג'יט המן כ"סרבית תומכת בהתלהבות בהיטלר". כשבנה אולריך נהרג בחזית מוסקבה, כתבה ויניפרד וגנר (כלתו של ריכרד וגנר, תומכת נלהבת בהיטלר והתכתבה איתו תדיר) למילבה, אישה שלא הכירה באופן אישי:
יוז'נופורטובי
נפת יוז'נופורטובי (ברוסית: Южнопортовый район) היא נפה במחוז הדרום-מזרחי של העיר הפדרלית מוסקבה שברוסיה. שטחה הוא 4.53 קמ"ר ואוכלוסייתה מונה 74,841 תושבים (2020).
אלפרד רולר
חיים ועבודה
הוא נפטר בווינה בשנת 1935.
The Works of William Blake: Poetic, Symbolic and Critical
הספר נכתב במסגרת שיתוף הפעולה בין שני המשוררים, אדווין ג'ון אליס וויליאם באטלר ייטס ופורסם על ידי הוצאת הספרים Bernard Quaritch בשנת 1893. עבודה זו הייתה הניסיון המקיף הראשון לפרש את מכלול היצירה של בלייק, על ידי הבלטת החשיבות שלו על "ספרי הנבואה", בניגוד לגישתם הפרשנית של קודמיהם למלאכה זו, שערכו יצירות ביקורתיות נוספות על בלייק, כמו למשל אלג'רנון צ'ארלס סווינברן וויליאם מייקל רוזטי. כמו כן, היצירה הייתה המהדורה הראשונה שהכילה את רוב שירתו של בלייק, עם פרשנות מלומדת, על אף תכונותיה השגויות והמטעות, כמו למשל הממואר.
הספר נחשב לאחת ההתפתחויות המשמעותיות של המאה התשע-עשרה בהפצת שירתו של בלייק, וגם לניסיון שאפתני לפרש את הגישה החזיונית של המשורר לעשיית הספרות. מקובל לחשוב שהספר האיר את דרכו והשפיעה באופן ניכר על מהלך חייו של אחד מעורכיו, המשורר ויליאם בטלר ייטס, בעצמו מהבולטים במשוררי המאה העשרים בשפה האנגלית, וכמו בלייק, כמשורר בעל חזון.
ריאזאן (כדורגל)
ריאזאן (ברוסית: Футбольный клуб «Рязань») הוא מועדון כדורגל מקצועני רוסי מעיר באותו שם. המועדון הוקם בנובמבר 2009 בשם "זבזדה" לאחר פירוקה של קבוצת כדורגל קודמת באותו שם. משנת 2010 מתמודדת בליגה השנייה, השלישית בחשיבותה ברוסיה.
המינהל הראשי לאבטחת הסדר הציבורי
היסטוריה
ב-2 בספטמבר 1923, בהוראת הנ.ק.ו.ד. אושרה "הוראת מיליציונר המשמר", הקובעת הוראות כלליות על שירות השמירה ותפקידיו של שוטר המיליציה.
סטיב ארצ'יבלד
נבחרת סקוטלנד
ארצ'יבלד ערך את הופעת הבכורה שלו בנבחרת סקוטלנד ב-26 במרץ 1980, תחת המאמן ג'וק סטיין, במשחקה של סקוטלנד מול במסגרת מוקדמות יורו 1980. ארצ'יבלד עלה מהספסל במקומו של קני דלגליש בדקה ה-49, וכבש את שער הבכורה שלו בנבחרת כעשרים דקות אחר כך בדרך לניצחונה של סקוטלנד 4-1.
האמריקני המכוער
האמריקני המכוער (באנגלית: The Ugly American) הוא רומן שנכתב על ידי יוג'ין בורדיק וויליאם לדרר המבוסס על אירועים אמיתיים באופן שמותח ביקורת על שירות החוץ של ארצות הברית בשנות ה-50 של המאה ה-20. הספר עמד בראש רשימת רבי המכר של הניו יורק טיימס במשך 76 שבועות ומכר למעלה מ-5 מיליון עותקים.
הספר תורגם לעברית.
טענות המחברים
הטענה מרכזית בספרם של בורדיק ולדרר התבססה על טיעון כלכלי – במקום שארצות הברית תשקיע בפרויקטים גדולים שיתנו יוקרה זמנית למנהיגים, עליה להשקיע בפרויקטים קהילתיים קטנים שיחזקו את האוכלוסייה כולה. עוד נמתחה ביקורת על חוסר הבנתם של גורמי הסיוע האמריקניים את התרבויות שבתוכן פעלו.
רודקי (אוקראינה)
רודקי (באוקראינית: Рудки; בפולנית: Rudki; בפי היהודים נקראה רידיק) היא עיירה קטנה במחוז לבוב באוקראינה, בין הערים לבוב וסאמבור. נכון ל-2007 התגוררו במקום 5,700 בני אדם.
היסטוריה
לאחר חלוקת פולין ב-1772 ועד לשנת 1918 הייתה תחת שלטון האימפריה האוסטרו-הונגרית. בתקופה זו היו רודקי וקומרנו שני היישובים המרכזיים בנפה שהשתייכה למחוז לבוב, ובהם היו המוסדות השלטוניים ששירתו את תושבי הנפה. ב-1860, בעקבות התפתחותה של רודקי ושיפור המצב הכלכלי, היא הפכה לעיר המחוז, אליה השתייכו קומרנו וכ-70 כפרים נוספים. החל מ-1880 נוהלה העיר על ידי ראש עיר ומועצה נבחרת. החל משנה זו נערך ברודקי כל עשר שנים מפקד אוכלוסין.
הקהילה היהודית
יהודים גרו בעיר במשך דורות רבים. את השירותים הדתיים והקהילתיים הם קיבלו מקהילות קומארנו ולבוב הוותיקות והמבוססות. נראה שבראשית המאה ה-19 כבר הייתה קיימת ברודקי קהילה יהודית עצמאית ולה היו מסונפים כמה יישובים יהודיים וכפרים קטנים הסמוכים לה.
חטיבת שומרון
היסטוריה
במהלך האינתיפאדה השנייה, הייתה שכם מרכז הטרור בשומרון וממנה בוצעו פיגועים רבים. כתוצאה מכך, כותרה שכם באופן מלא מכל עבריה. הכתר הוסר רק לאחר השגת רגיעה ביטחונית באזור. כתוצאה מהסרת הסגר, שוקמה העיר שכם וכיום כלכלתה משגשגת כאשר היא מרכז הבורסה של הרשות הפלסטינית, וכספים רבים עוברים דרכה. היא מספקת שירותים, הן לתושבי העיר שכם, והן לערים סמוכות ובכללן קלקיליה וטולכרם.
לגו אדריכלות
ערכות
בספטמבר 2011 יצאו הערכות בית רובי (21010) ושער ברנדנבורג (21011).
Counter-Strike: Global Offensive
משחקיות
בדומה למשחקים הקודמים בסדרה, Counter-Strike: Global Offensive הוא משחק יריות בגוף ראשון מרובה משתתפים. מטרת השחקן היא להצטרף לקבוצה של טרוריסטים, או לוחמים בטרור, ולנסות לבצע את משימת הקבוצה שלו, או חיסול הקבוצה הנגדית. המשחק מתקיים בסיבובים קצרים, אשר נגמרים כאשר אחת מהקבוצות מובסת, או כאשר קבוצה אחת הצליחה לבצע את מטרתה. עבור רוב מצבי המשחק, כאשר שחקן מת - עליו לחכות לסיבוב הבא על מנת לחזור לשחק.
שחור תלתן
שחור תלתן הוא שיר שהוקלט על ידי הזמרת הישראלית אגם בוחבוט. הוא יצא לאור ב-9 בפברואר 2022, על ידי חברת התקליטים z.i הפקות, כרצועה הראשונה מתוך אלבום הבכורה של בוחבוט, אין קונספט. הוא נכתב והופק על ידי טליסמאן וגלעד מרקוביץ'. עם יציאת האלבום עלה השיר לרשת הזרמת המדיה ספוטיפיי, שם הצליח לצבור למעלה מ-840 אלף השמעות. לא הופק ל-"שחור תלתן" וידאו קליפ אך ביום צאתו הועלה לערוץ היוטיוב הרשמי של בוחבוט אודיו שלו. נכון ליוני 2022 עומד מונה הצפיות של האודיו על למעלה מ-940 אלף צפיות.
בית הכנסת של אלבה יוליה
היסטוריה
ב-20 בנובמבר 1938 בימי שלטון הדיקטטורה המלכותית ברומניה, שאותגרה על ידי תנועת הלגיונרים הקיצונית, בלילה הראשון של סליחות, הזדעזע הבניין בעוצמה עקב פיגוע מטען. נהרסו חלק מקיר אחד, הרהיטים והנברשות. לא היו קרבנות בנפש מכיוון שרוב המתפללים עברו בגלל מזג האוויר הקר, אל "בית הכנסת החדש" שממול (בית הכנסת הספרדי, שנהרס על ידי הרשויות בשנת 1983 כשבמקומו נבנה "חנות כל-בו").כמה מהגברים שנשארו להתפלל, בהתאם למסורת, בבניין הישן, בחדר ה"פוליש" שליד הכניסה, נפגעו קלות על ידי רסיסי זכוכיות. מאוחר יותר נקבע לוח זיכרון המציין את האירוע על הקיר שעל ידו התפוצץ המטען. בית הכנסת שופץ ב-1940 וגם לאחרונה, בשנים 2012–2017. הוא נחנך מחדש ב-26 בנובמבר 2017. בשיפוץ האחרון הותקנו גם ויטראז'ים בחלונות המייצגים את החגים היהודים. בית הכנסת פעיל רק בחגים היהודיים הגדולים. בחניכתו השתתפו בין היתר ד"ר אורל ויינר, יושב ראש הפדרציה של הקהילות היהודיות, הרב הראשי של רומניה, רפאל שפר, ראש העיר אלבה יוליה, והארכיבישוף האורתודוקסי של אלבה יוליה, אירינאו.
אמן העם של ברית המועצות
אמן העם של ברית המועצות (ברוסית: Народный артист СССР) הוא תואר כבוד הגבוה ביותר אשר הוענק בברית המועצות לאמני במה מצטיינים שקיבלו הכרה כללית בפיתוח תיאטרון, מוזיקה, קולנוע וקרקס. אושר על פי צו של הוועד הפועל המרכזי של ברית המועצות № 47 מיום 6 בספטמבר 1936.
הייז ג'ונס
ביוגרפיה
הייז ג'ונס נולד ב-1938 בעיר סטארקוויל שבמיסיסיפי. ב-1959 החל ללמוד באוניברסיטת מזרח מישיגן.
קיטסאטו שיבסבורו
תארים ומינויים נוספים
להלן המינויים והתארים בהם זכה קיטסאטו במהלך הקריירה שלו:
ג'ייקובן בראון
הפועל ירושלים
ב-13 בפברואר 2020 זכה בראון עם הפועל ירושלים בגביע המדינה בפעם השנייה ברציפות ואף נבחר למצטיין המשחק כאשר קלע 26 נקודות 5 אסיסטים ו-6 ריבאונדים. ב-2 ביוני, יום אחד לפני החזרה לאימונים לאחר התפרצות נגיף הקורונה בישראל, שוחרר בראון לבקשתו מהקבוצה, עקב סיבות משפחתיות.
ישיבת עץ חיים (בלגיה)
היסטוריה
בשנת 1937, רבים מהתלמידים בני השכבה הבוגרת החלו ללמוד סיתות יהלומים במפעל ליד הישיבה. הרעיון היה שאחרי מספר שנות לימוד תורני יוכשרו הבחורים הוותיקים בתחום היהלומים, ולאחר מכן ישלבו לימודים ועבודה.
אברהם סיידנברג
קורות חיים
אברהם סיידנברג נולד בוושינגטון די. סי.. בשנת 1937 הוא סיים תואר שני במתמטיקה באוניברסיטת מרילנד והמשיך ללימודי תואר שלישי באוניברסיטת ג'ונס הופקינס אצל אוסקר זריצקי. לאחר קבלת תואר דוקטור בשנת 1943, הוא עבר לקליפורניה. תוך זמן קצר הוא נקלט באוניברסיטת קליפורניה בברקלי ועבד בה עד שפרש לגמלאות בשנת 1987. בשנת 1958 הוא התמנה לפרופסור.
סמן גנטי
רקע
במשך שנים רבות, מיפוי גנים היה מוגבל לזיהוי אורגניזמים באמצעות סמנים פנוטיפיים מסורתיים. המחקר התבצע בעיקר בעזרת מאפיינים קלים לזיהוי, כגון סוגי דם או צורות שונות של זרעי צמחים. בגלל המספר המוגבל של מאפיינים מסוג זה בחלק מהאורגניזמים, אפשרויות המיפוי הגנטי היו מוגבלות.
בוני מקאלבין האנטר
ביוגרפיה
היא הלכה ללמוד עיצוב אופנה במכללה לנשים במיזורי אך לבסוף עברה ללימודי שיווק ודיני תאגידים, ב-1972 היא עברה לצפון קרוליינה על מנת לעבוד עבור חבר הקונגרס האמריקאי, ב-1973 ייסדה את הארגון "Pace Communications, Inc", בנוסף היא גם שימשה בצוות ההנהלה של המוזיאון הלאומי של ארצות הברית לנשים באומנות.
יוסף ביגון
תולדותיו
נספה במחנה ההשמדה אושוויץ, בתחילת חודש תמוז תש"ב (1942).
מחוז מריאמפולה
המחוז ממוקם בדרום-מערב ליטא, הוא משתרע על פני 4,463 קמ"ר המכסים 6.8% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז מריאמפולה, והוא נשאר הלכה למעשה כיחידה טריטוריאלית וסטטיסטית בלבד.
מחוזות משנה
מחוז מריאמפולה מחולק ל-5 מחוזות משנה:
אדוארד דאודן
ספרים בעריכתו
"בלדות ליריות, לפי המהדורה הראשונה" (1890)
"היצירות הפיוטיות של וורדסוורת'" (1892)
ספריו הביקורתיים
"לימודים בספרות 1789-1877" (1878)
משחק תפקידים מיני
הפופולריות של האינטרנט אפשרה גם קיום של מפגשים מיניים מקוונים, המכונים סייברקס, אשר עשויים לכלול משחק תפקידים מיני. בסקר אמריקני משנת 2015 כ-22% מהנשאלים הצהירו שלקחו במהלך חייהם חלק במשחק תפקידים מיני.
תחנת טעינה
טעינת רכבים
טסלה מודל S דגם AWD (P85D) 85 kWh. גודל הסוללות ברכב - 85 קוט"ש מגיעה לתחנת טעינה מהירה של 100 קילוואט כאשר בסוללותיה 10%. חישוב הטעינה עד למילוי הסוללות ל-90% יהיה:
אנטיפטרוס (מצביא)
בשירות אלכסנדר
כאשר אלכסנדר יצא למסעו לכיבוש פרס, הוא הותיר את אנטיפטרוס כעוצר בממלכה ומינה אותו ל"סטרטגוס של כל ענייני אירופה". הוא הותיר לו 30,000 חיילים לשמירה על הסדר ביוון, איליריה, ותראקיה, מה שמעיד כמה אמון רחש כלפיו. למרות המצב הכלכלי והחברתי הרעוע במוקדון, הצליח אנטיפטרוס לשלוט בממלכה בהצלחה, ובשנת 333 לפנה"ס אף יכול היה לשלוח עם קוינוס 3,000 רגלים, 300 פרשים ממוקדון, 200 פרשים מתסאליה ו-150 מאליס לעזרת אלכסנדר החונה בגורדיון. אולם בהדרגה השתנה המצב, במאי של אותה שנה, נתן מלך פרס דריווש השלישי למצביאו המוכשר ממנון, אישור להתחיל את תוכניתו שכללה השתלטות על איי הים האגאי ואיום ישיר על יוון ומוקדון, מה שיאלץ את אלכסנדר לסגת חזרה למולדת. הצי שסר לפיקודו היה גדול וחזק ומנה 300 - 400 אוניות קרב ו-10,000 - 15,000 שכירי חרב ששירתו כנחתים ואפשר היה לנצל אותם להשתלטות על ערי חוף ואיים. ואילו אלכסנדר פיזר את ציו לאחר כיבוש מילטוס ונותר ללא כוח ימי תחת פיקודו. הייתה לו אפשרות, אמנם, להסתמך על הציים של בעלות בריתו היווניות, אך נאמנותן הייתה חלשה והם היו עוקרים בקלות לצד הפרסי אילו התבוסה המוקדונית הייתה מובטחת. יתרה מכך, ממנון קיבל ממון רב לרכישת כלי שיט נוספים, גיוס שכירי חרב ותשלום שוחד.
מלחמות הדיאדוכים
פרדיקס ראה את הקואליצייה האדירה שהתגבשה מולו והחליט לתקוף קודם את תלמי. דוד גולן מעריך שהסיבה לכך הייתה שהיה לו קל יותר להציג את תלמי רודף הכבוד כמורד ופורע חוק, מאשר לעשות זאת אצל אנטיפטרוס המבוגר המנוסה ונאמנם של שלושה ממלכי מוקדון. פרדיקס נהרג במהלך הקרבות נגד תלמי, והמנצחים התכנסו בטריפאראדיסוס שבצפון סוריה ושם חולקה מחדש הממלכה. אנטיפטרוס מונה לעוצר עם אותן סמכויות כמו לפרדיקס, ונערך טיהור בנאמני פרדיקאס, זאת פרט לאאומנס שהמשיך בלוחמת גרילה נגד אנטיגונוס. אנטיפטרוס מת במוקדון בגיל 80 בערך, הוא הוריש את העוצרות לקצין צעיר יחסית בשם פוליפרכון, אולם זה האחרון איבד מהר מאוד את השליטה לטובת קסנדרוס.
משפחתו
לא ידוע מי הייתה אשתו, אולם היו לו ילדים רבים:
לגונת השלום
לגונת השלום (נקראת גם לגונת הרחצה או הלגונה המזרחית) היא כינוי לפרויקט של יצירת לגונה מלאכותית בחופה הצפוני של אילת, כדי שתשמש אזור תיירותי עשיר ומגוון הנשען על מלונות ותיירים שיפקדו את האזור, בעיקר עבור המלונות שאינם יושבים על קו החוף הראשון של מפרץ אילת.
גמר גביע המדינה בכדורגל 2017
במשחק הגמר לא נכבשו שערים בזמן החוקי ובמהלך ההארכה. בדו-קרב הפנדלים, הייתה רחוקה מכבי מרחק בעיטה מדויקת של יוסי בניון כדי לזכות בתואר, אך הוא החמיץ, והדו-קרב המשיך לבעיטה שישית. טל בן-חיים רשם החמצה שלישית ברציפות למכבי, וסתיו פיניש הכריע לזכות בני יהודה.
מחצית ראשונה
ההזדמנות הראשונה במשחק הגיעה לאחר 12 דקות, כאשר אלברמן ניסה בבעיטה ממרחק לאחר כדור קרן, אך החמיץ במעט את המסגרת. לאחר דקות ארוכות ללא מצבים, הגיעה מכבי להזדמנות נוספת בדקה ה-31, כאשר מיכה מסר מתוך הרחבה לגולסה, שעצר, כיוון ובעט לחיבורים הרחוקים, אך הכדור עלה מעל לשער. חמש דקות לאחר מכן ניסתה בני יהודה בהתקפה מתפרצת, שבסיומה ניסה יונתן כהן בבעיטה מתוך הרחבה, אך גם הוא לא מצא את המסגרת.
מחצית שנייה והארכה
לאחר שוויון 0-0 גם בתום ההארכה, המשחק הלך להכרעה בדו-קרב בעיטות עונשין. מכבי בעטה ראשונה, אלברמן הכניע את אמיליוס זובאס, ומנגד ואלסקיס נעצר אצל ראיקוביץ', והשאיר את היתרון אצל מכבי. שתי הבעיטות הבאות של כל קבוצה מצאו אף הן את הרשת, ולאחר שלוש בעיטות הובילה מכבי בתוצאה 2–3. אוסקר סקאריונה, הבועט הרביעי של מכבי, בעט חלש וזובאס הציל, אך מנגד ראיקוביץ' בזינוק מעולה הציל את הבעיטה של גורדנה והתוצאה נותרה 2–3 אחרי ארבע בעיטות. הבועט החמישי של הצהובים, יוסי בניון, היה יכול להכריע את המשחק, אך בעט למרכז השער וזובאס הציל. יונתן כהן איזן מנגד, 3-3 אחרי חמש בעיטות, ועוברים לבעיטה שישית. בלמה של מכבי, טל בן-חיים, בעט לקורה והחוצה, והיה המחמיץ השלישי ברציפות של מכבי בדו-קרב. סתיו פיניש כבש מן העבר השני, והגביע הלך לבני יהודה לראשונה אחרי 36 שנים.
כריסטיאן מקברייד
ביוגרפיה
בגיל 17 עבר מקברייד לניו יורק בהשפעת וינטון מרסליס, ולמד בבית הספר ג'וליארד במשך שנה אחת בטרם עזב כדי לנגן עם הסקסופוניסט בובי ווטסון. הוא ניגן עם מוזיקאים מבוגרים כמו ווטסון, פרדי האברד, בני גולסון, ג'ו הנדרסון, ג'יי ג'יי ג'ונסון והאנק ג'ונס, בנוסף לנגנים בני דורו כמו רוי הרגרוב, ג'ושוע רדמן ובני גרין. הוא הוציא את אלבומו הראשון בחברת הקליטים ורב ב-1995. כשנה לאחר מכן יצא אלבומם הראשון של קבוצת SuperBass - שיתוף פעולה בין מקברייד, ריי בראון וג'ון קלייטון.
שלגם
טעמו של המשקה מתוק, חמוץ וחריף והוא מופק מלפת מותססת, גזר, חומצת לימון, פלפל חריף, סלק, בורגול ומלח.
נהוג לשתות את המשקה בכוס גדולה ולהגישו בליווי איירן לאחר אכילת קבב ויש הנוהגים לערבב בין המשקאות.
ספאץ
היסטוריה
מרכב הפיברגלס דמה למכונית ספורט, אך עם 10.2 כ"ס בלבד. הגג היה עשוי ממשטח בד שהוקם מתוך המכונית (בדגם ה"ספאץ" לא היו דלתות). המנוע היה אחורי. הדגם נבנה עם מושב ספסל יחיד לשניים שישבו זה ליד זה.
הקורפוס הראשון (אוסטרליה)
הלחימה באוקיינוס השקט
על פי בקשת הממשלה הבריטית נשלחו הדיוויזיות ה-6 וה-7 ליאווה בסוף ינואר, בצירוף גדודי נ"מ וקשר. בטרם הגיעו לשם נפלו איי הודו המזרחית ההולנדים בידי היפנים. בנסיבות דרש צ'רצ'יל כי הדיוויזיות תופנינה אל דרום מזרח אסיה, וראש ממשלת אוסטרליה, ג'ון קרטין דרש כי תוצבנה באוסטרליה. בסופו של דבר מוקמה מפקדת הקורפוס באוסטרליה, והדיוויזייה ה-6 נשלחה כחיל מצב לציילון.
מפת ארץ ישראל עם גבול מעוין
עבודה זו, מהווה דוגמה לכמה עבודות שנוצרו בישראל במהלך שנות ה-70 של המאה ה-20 ובהן מופיע דימוי של מפה. ביניהן העבודה "מהאטלס (ים המלח)" (1976) של ברסט. לצד דיון אמנותי בשאלות של ייצוג המציאות, אותו מעלה השימוש במפה, היא מהווה חלק מדיון ביקורתי בשאלות של הזיקה לטריטוריה בישראל. ברסט עצמה יצרה בתקופה זו מספר עבודות ובהן מופיע דימוי של מפת ארץ ישראל.
טקס פרס אמי לבידור בפריים טיים ה-74
זו השנה הראשונה לאחר רפורמות רבות בחלוקת הקטגוריות של טקסי פרסי האמי (בשעות היום ובפריים טיים), כאשר שני הטקסים התרכזו כעת סביב גורמים כמו סוג התוכנית, הפורמט ומאפייני הסגנון, במקום רק זמן שידור.
הינשוף והחתלתולה (סרט)
תקציר העלילה
פליקס מגיע לבית ידידו, בארני (רוברט קליין) העובד אתו באותה חנות. פליקס רוצה לישון אך דוריס מעסיקה אותו כל הלילה. הם מתחילים להכיר זה את זו ומקיימים יחסים אך בבוקר נפרדים שוב בריב.
אטואל דה בסאז'
אטואל דה בסאז' (בצרפתית: Étoile de Bessèges; בעברית: כוכב של בסאז') הוא מרוץ אופני כביש מקצועני, בקטעים וחלק מהסבב האירופי של ה-UCI, כשהוא בדרגה של 2.2. המרוץ נערך ברחבי בסאז', עיר ב-לנגדוק-רוסיון. הוא כולל חמישה קטעים ונוסד ב-1971.
מישל פרידמן
קריירה
בשנת 1987 סיים פרידמן לימודי תואר ראשון במשפטים. בשנת 1994 השלים תואר דוקטור באוניברסיטת מיינץ. מאז 2016 הוא פרופסור לדיני מקרקעין ודיני תעשיית הבידור באוניברסיטת פרנקפורט.
ירגזי סולטני
מאפיינים חיצוניים
הירגזי הסולטני מאוד ווקאלי, ומשמיע קריאות רבות ורמות, אשר לרוב נשמעות כצפצופים. השיר מורכב מהברות בקול צלול ורך שחוזרות על עצמן כ–3–7 פעמים, ומעורבות בקריאות צורמות וצפצופים.
פלא (ספר)
תקציר העלילה
אוגוסט פולמן נולד עם עיוות חמור בפניו. הוא לא למד בבית ספר או במסגרת חינוכית אחרת עד כיתה ה', בגלל כל הניתוחים שהיה צריך לעבור, ולמד בחינוך ביתי. בגיל 10 החליטו הוריו שהגיע הזמן שילך לבית הספר. הוא מתקבל לכיתה ה' בחטיבת-הביניים ביצ'ר. בבית הספר היו ילדים שלא התייחסו אליו יפה, במיוחד ג'וליאן אולבנס, שנהג בבריונות. מצד שני, היו לו חברים, כדוגמת ג'ק וויל וסאמר דוסון. בהמשך הספר אוגוסט שומע את ג'ק מדבר עליו דברים רעים, ורב אתו. לאחר זמן מה ג'ק מבין את הטעות שלו והם חוזרים להיות חברים טובים.
עיבוד לקולנוע
בשנת 2022 התפרסם כי צפוי לצאת בחודש אוקטובר של אותה השנה סרט המשך המבוסס על עלילת הספר "ציפור לבנה" משנת 2020, המציג את סיפורה של סבתו של ג'וליאן.
צ'אנגשה IFS מגדל T1
זהו הבניין ה-19 ברשימת גורדי השחקים הגבוהים בעולם.
נאג'את אל-סעיד
ביוגרפיה
נאג'את אל-סעיד נולדה וגדלה בערב הסעודית.
מיכאל גוצרייב
גוצרייב הוא בעל המניות העיקרי של הקבוצה התעשייתית והפיננסית ספמר, הכוללת את רוסנפט , והרבה חברות אחרות. מחזיק גם במניית שליטה בחברת הקמעונאות M.video.
מאז 2002, נכלל מדי שנה ברשימת 200 אנשי העסקים העשירים ביותר ברוסיה (לפי מגזין פורבס). בדירוג שפורסם באפריל 2021, גוצרייב מדורג במקום ה-60 עם הון של 2.5 מיליארד דולר.
מרד הנשים באבאוקוטה
מרד הנשים באבאוקוטה היה מרד של נשים מהעיר אבאוקוטה בניגריה שהתרחש בעקבות הטלת מס נוסף לנשים עובדות בתקופת הממשל הקלוניאלי הבריטי בסוף שנות הארבעים. תנועת ההתנגדות בראשות איגוד נשות אבוקוטה (AWU) הובילה את המרד בהצלחה ובעקבותיו נערכו שינויים בשלטון המקומי.
שלומי קעטבי
ביוגרפיה
ב-2019 התמנה על ידי השר לביטחון פנים גלעד ארדן לראשות ועדה לבחינת מעמדם של האסירים הביטחוניים בישראל.
ג'יל סקוט
חיים אישיים
מאז 2020 סקוט מאורסת לשלי יוניט, אחותה של שחקנית אנגליה לשעבר רייצ'ל יוניט. בבעלותן של בנות הזוג בית קפה במנצ'סטר.
ארז'י שאנדור
ביוגרפיה
ארז'י שאנדור נולדה לאם יהודייה ורבים מבני משפחתה נרצחו בשואה. אביה ברח לחו"ל במהלך המרד ההונגרי ממש ביום הולדתה, וכך אמה גידלה אותה לבדה. היא סיימה את לימודיה באוניברסיטה לאמנויות התיאטרון והקולנוע בשנת 1980 עם תואר בתחום משחק במה, בכיתה של המרצה והשחקנית ההונגרייה-יהודייה ז'וז'ה שימון. לאחר מכן חתמה חוזה בתיאטרון הלאומי של מישקולץ, ובין השנים 1983–1994 שיחקה ב"תיאטרון קטונה יוז'ף" בעיר קצ'קמט. מיד לאחר מכן עזבה את תחום המשחק, אך המשיכה להתמקד בעיקר בנושאי תרבות.
בשנים 2013 ו-2016 יצאו לאור שנים מספריה בהשראת ביוגרפית ב"הוצאת פארק". הראשונה, "אמי המסכנה" מספרת את הסיפור שלה. "האמא אבא", "רומן אם", שהפרקים שלו ממוסגרים באירועים היסטוריים. בשנת 2019, יצא ספרה השלישי - רומן על חיי התיאטרון מחוץ לבודפשט, השמחות, האהבות, הכשלונות "עד כמה תבוא" היה שמו פורסם גם כן בבית ההוצאה פארק. יש לה שני ילדים, לואיזה יוהאס וטמאש (שהוא עיוור).
מערות העכביש
אתר מורשת עולמית
ביולי 1998 נכללו המערות באתר המורשת העולמית "אמנות הסלע באגן הים התיכון באיבריה" של ארגון אונסק"ו. המערות מחולקות לשלושה אתרים:
בית הקברות היהודי החדש בפראג
הוא גדול פי 10 בערך מבבית הקברות היהודי העתיק בפראג ובו כ-100,000 קברים, ולכן יכול היה לשרת את ההקהילה היהודית במשך מאה שלמה. בבית הקברות גם אזור ייעודי במיוחד להטמנת אפרי המתים בכדים, אם כי המסורת היהודית אינה מאפשרת שרפה. בית הקברות נמצא עד היום בשימוש ומופעל על ידי הקהילה היהודית בפראג.
יוסי ארציאל
חינוך והנהגה רבנית
ארציאל העלה על נס את קריאתו של הרב אברהם אלקנה שפירא לחיילי צה"ל לסרב לפקודות פינוי של התנחלויות בלתי-חוקיות . ארציאל ארגן וניהל ארגוני רבנים של הציבור התורני-לאומי התומכים נמרצות בהתיישבות ביהודה ושומרון ובגישה התורנית-לאומית . הוא היה המזכיר של איחוד רבנים למען ארץ ישראל והוציא הודעות לציבור ולעיתונות בשם האיחוד.
אוקראינה (ערוץ)
אוקראינה (באוקראינית: Україна) הוא ערוץ טלוויזיה לאומי אוקראיני, המהווה חלק מחברת ההחזקות "Media Group Ukraine" שבבעלות האוליגרך רינאט אחמטוב. הערוץ משדר תוכניות טלוויזיה, סרטים וסדרות, הפקה מקומית וזרה כאחד והוא אחד מערוצי הטלוויזיה הגדולים באוקראינה.
עונת 1970/1971 בליגת המשנה ההולנדית
מבנה
אלינקוויק ששיחקה בליגה בעונה הקודמת, התאחדה עם DOS מליגת העל, ועם פלוקס מהליגה השלישית לתוך מועדון הכדורגל אוטרכט ונמחקה מהליגה.
התאחדות היהודים של משתתפי המאבק המזוין נגד הפשיזם
בביוגרפיה
Grabski A., Żydowski ruch kombatancki w Polsce w latach 1944-1949, Warszawa: „Trio”, 2002, ISBN 83-88542-17-6, OCLC 830396961.
אננד סטיאננד
המושל הכללי של ניו זילנד
סטיאננד היה המושל הכללי הראשון של ניו זילנד שלא החזיק בתואר אבירות לפני כניסתו לתפקיד. אף על פי כן, בעקבות השינויים במערכת העיטורים הניו זילנדית שהוכרזו ב-8 במרץ 2009 על ידי ראש הממשלה ג'ון קי, אישרה המלכה ב-27 במרץ את הגדרתו מחדש של סטיאננד מעמית ראשי של מסדר ההצטיינות של ניו זילנד לאביר עמית גדול של המסדר.
יום הלשון הרומנית
הצעת החוק הוגשה כבר ב-2011, כש-166 חברי פרלמנט של רומניה, מסיעות שונות, חתמו על ההצעה.
מערת הבגידה
היסטוריה
המערה הייתה לקפלה כבר במאה ה-4, ובה צוין מעמד נשיקת הבגידה והסגרתו של ישו. גג המערה נתמך בארבעה עמודים והיא הוארה על ידי אור שחדר מבעד לפתח בתקרתה. מתחת לפתח נחפר בור לאגירת מי הגשמים. בתחילה הייתה הכניסה אל המערה בצידה הצפוני, אך בהמשך, ככל הנראה כאשר הוקמה הכנסייה הביזנטית מעל קבר מרים השוכנת מצפון למערה, נפתח פתח בצידה הצפון-מערבי. רצפת המערה כוסתה בפסיפס לבן שנהרס עם השנים בשל חפירת 42 קברים, בעיקר בין המאה ה-5 למאה ה-8, אך גם בתקופה הצלבנית. בתקופה הצלבנית רוצפה רצפת המערה בלבנים ובפיסות שיש, ותקרתה עוטרה בפרסקו הנראה בחלקו גם כיום והמתאר כוכבים. על הקירות שרדו שרידי עיטורים נוספים וכיתוב. הפרנציסקנים רכשו את החזקה במערה ב-1361 או ב-1392, ולאחר תהפוכות רבות היא נותרה ברשותם. בעקבות שיטפונות ב-1655 נפתח פתחה הנוכחי של המערה סמוך לפתח הקודם. לאחר שקבר מרים נמסר לידי הפטריארכיה היוונית-אורתודוקסית והכנסייה הארמנית בשנת 1757, החלו הקתולים לחגוג במערה גם את עליית מרים.
טבורבור
היסטוריה
הר הגעש וולקן נותר רדום לאחר ההתפרצות, אבל טבורבור המשיך להיות פעיל עד 1995. תצפית הרי געש ממשלתית הוקמה בקצה הצפוני של רבאול ותפקידה הוא לנטר אחר הרי הגעש הסמוכים לעיירה, אך גם אחר הרי הגעש בבריטניה החדשה ובאיים הסמוכים.
ב-25 בינואר 2005 התפרץ טבורבור שוב, התפרצות שנמשכה עד נובמבר אותה שנה. בהתפרצות זו פעלו שני לועות משנה שכל אחד פלט טפרה בגוון שונה. ב-7 באוקטובר 2006 שוב התפרץ טבורבור, והתפוצצות הראשונית גרמה לניפוץ זגוגיות במרחק 12 קילומטרים משם ושילח עמוד אפר לגובה של 18 קילומטרים. אם כי למזלם של התושבים הרוח הרחיקה את האפר מרבאול.
בנזי מת
תקציר העלילה
סיזווה מסיים להכתיב את המכתב לאשתו. במכתב הוא מספר שבונטו עזר לו להשיג רישיון מגורים. המחזה מסתיים באולפן הצילום של סטיילס כשסיזווה מצטלם.
טרישה זורן
סיאול 1988
בארבעת המשחים ל-100 מטרים שברה זורן שלושה שיאי עולם נוספים. במשחה בסגנון הגב קבעה שיא עולם של 1:11.13 דקות, בסגנון החזה העמידה את השיא על 1:26.30 דקות, ובסגנון הפרפר 1:11.42 דקות. המקצה בסגנון החופשי זכתה במדליית זהב גם כן, אך ללא שיא עולם, ובתוצאה של 1:05.73 דקות.
תוכנית ולב
תוכנית ולב נוסחה על ידי הכלכלן הסובייטי ממוצא בולגרי אמיל בוריסוביץ' ולב ופורסמה לראשונה בספר השנה 2/1964 של אוניברסיטת מוסקבה תחת השם "בעיות הפיתוח הכלכלי של מחוזות הדנובה ברומניה, בולגריה וברית המועצות".
יורי אנדרופוב התמנה ב-1957 להיות ראש המנגנון לקשר ולפיקוח בין ברית המועצות ובין ארצות הגוש הקומוניסטי. במסגרת תפקיד זה יזם אנדרופוב, באוקטובר 1957, התייעצות בין המפלגות הקומוניסטיות ומפלגות הפועלים של ארצות הגוש הקומוניסטי במטרה לייצור מנגנון הנהגה אפקטיבי וב-1960 הפיק את דוקטרינת ההתמחות הכלכלית של הארצות השונות. בכינוס קומקון, שנערך במוסקבה ביוני 1962, המשלחת הפולנית הציעה (לפי בקשה של ניקיטה חרושצ'וב, אשר העדיף שההצעה לא תבוא ישירות מברית המועצות) לעסוק בהתמחות הכלכלית של המדינות בגוש הקומוניסטי. באותו מעמד התקבל המסמך הקרוי "עקרונות הבסיס בחלוקה הבינלאומית של העבודה", שנוסח על ידי אמיל בוריסוביץ' ולב. תוכנית חלוקת ההתמחות הכלכלית של המדינות ייעדה את מזרח גרמניה, צ'כוסלובקיה וברית המועצות לעסוק בתעשייה בעוד שרומניה, הונגריה ובולגריה יעסקו בחקלאות ופולין תעסוק גם בתעשייה וגם בחקלאות.
הרקע להכרזות אפריל
שליט רומניה הקומוניסטית עד מותו ב-1965, גאורגה גאורגיו-דז', חשש מפני תהליך הדה-סטליניזציה, שהוביל ניקיטה חרושצ'וב ויצא לידי חובה על ידי האשמת יריביו, אנה פאוקר, ואסילה לוקה ותאוהרי ג'אורג'סקו בסטליניזם, לאחר שלפני כן האשים אותם בסטייה מהקו הסטליניסטי והדיח אותם על רקע זה. גאורגיו-דז', שהמשיך לקיים ברומניה משטר סטליניסטי, חשש מהדחה ביוזמה מכיוון ברית המועצות הלא סטליניסטית, לכן החליט להוביל להתרחקות מסוימת ממנה ולחיזוק עצמאות רומניה. במסגרת זו חודשו יחסי החוץ של רומניה עם סין ועם יוגוסלביה, שהיו מסוכסכות עם ברית המועצות, ניתנה חנינה כללית לכל האסירים הפוליטיים ברומניה והסתמן קו פוליטי לאומי, שהתקבל בשמחה על ידי הרומנים.
Lights
האלבום הגיע למקום הראשון במצעד האלבומים הבריטי.
אייזיאה מוסטפא
קריירת משחק
בשנת 2011 שיחק בסרטו של טיילר פרי "המשפחה הגדולה והמאושרת של מדיאה".
לורן (זמרת)
2016–2019: חזרה למלודיפסטיבלן, Nude ו-Ride
בשנת 2016 חזרה לורן להפקות האירוויזיון, כשהופיעה אירוע "Eurovision The Party" בסטוקהולם. במהלך ריאיון שנערך עם כלי תקשורת בולגרי באותה שנה הצהירה כי היא וצוותה עובדים קשות על הוצאת מוזיקה חדשה בהמשך השנה או בתחילת 2017.
ב-30 בנובמבר אותה שנה חשפה SVT כי לורן עתידה להשתתף במלודיפסטיבלן 2017 עם השיר "Statements" על הזכות לייצג פעם נוספת את שוודיה באירוויזיון 2017. ב-25 בפברואר עלתה לשלב גלגל ההצלה, אך בסופו הודחה מהתחרות. עם הסיקור התקשורתי שקיבלה הצהירה כי בכוונתה להוציא לאור שני מיני-אלבומים חדשים, אחד באביב ואחד בסתיו.
ב-14 ביולי 2017 יצא השיר "Body", הסינגל המוביל מתוך המיני-אלבום Nude, שיצא לאור ב-25 באוגוסט. ב-11 באוגוסט יצא "Jungle" בהשתתפות אליפנט כסינגל השני מתוך היצירה. כמו כן, הוכרז כי אלבום האולפן השני שלה, Ride, ייצא לאור ב-17 בנובמבר. מתוכו פורסמו שלושה סינגלים: "71 Charger", "Hate The Way I Love You" ו-"Ride".
2022–הווה: Så mycket bättre, קריירת משחק והחזרה לאירוויזיון
על מנת לחגוג את היווסדות המלודיפסטיבלן, ביצעה לורן את "Fiction Feels Good", מעין מחרוזת של כל שיריה בתחרות עד לשנה זו: "Euphoria", "My Heart Is Refusing Me" ו-"Statements". ביוני 2020 הופיעה בסרט הקולנועי "תחרות הזמר של האירוויזיון: סיפורה של Fire Saga" מבית היוצר של נטפליקס יחד עם זוכי עבר של האירוויזיון. ב-30 באפריל נחשף כי היא עתידה להצטרף לתוכנית הטלוויזיה השוודית Så mycket bättre. השירים שפורסמו מתוכה היו תחת חברת התקליטים יוניברסל מיוזיק גרופ. מאוחר יותר באותה השנה חשפה חברת נטפליקס את רשימת השחקנים ואת דמויותיהם בסרט JJ+E, שייצא לאקרנים ב-8 בספטמבר 2021. לורן גילמה את דמותה של מריה, אמה של גיבורת הסרט.
אקטיביזם פוליטי
במהלך אירוויזיון 2012, שנערך בבאקו, בירת אזרבייג'ן, הייתה לורן האמנית היחידה שנועדה עם פעילי זכויות אדם מקומיים. מאוחר יותר הצהירה כי. דובר הממשלה אמר כי אין להפוך את תחרות האירוויזיון לפוליטית, וביקש מאיגוד השידור האירופי לגנות את הפגישות הללו. דיפלומטים שוודים טענו כי לורן לא פעלה בניגוד לחוקי התחרות. ביולי אותה השנה הופיע לורן בתחרות שירה בבלארוס בנוכחותו של נשיא המדינה, אלכסנדר לוקשנקו. במהלך ביקורה במדינה נפגשה עם אשת האסיר הפוליטי אלס ביאליאצקי, והביעה את תמיכתה בו. מאוחר יותר הצהירה כי היא מודעת לחלוטין להשלכות ולסיכונים הכרוכים בדבריה, כולל את האפשרות להיעצר בשדה התעופה במדינה רגע לפני החזרה לשוודיה.
חיים אישיים
לורן הייתה בזוגיות עם דניאל לינדסטרם בין השנים 2004–2006. הם חלקו יחד דירה משותפת בסדרמאלם. את אלבום הבכורה שלו הקדיש לה. בתחילת 2017 יצאה מהארון כביסקסואלית.
ג'יין מארסט
"השיחות" ועבודותיה האחרות
הספר הראשון של מארסט היה "שיחות על מדעי הטבע" (Conversations on Natural Philosophy). היא חיברה אותו בשנת 1805 אך הוא פורסם רק בשנת 1819. הספר מכיל מידע בסיסי על הידע המדעי של אותו תקופה, ועוסק בין היתר בפיזיקה, באסטרונומיה, במכניקה, ובתכונותיהם של הנוזלים, האוויר והאופטיקה. צורת ההנגשה של הספר בפני הקוראים – בדומה לעבודותיה האחרות – היא באמצעות שיחה בין התלמידות אמילי וקרוליין, ומורתן הגברת בראינט. קרוליין מציבה שאלות בסוגיות מדעיות רלוונטיות, אמילי עונה עליהן בהשערות מושכלות, והמורה בראיינט (Bryant) משיבה לבסוף על שאלותיהן. הצגת הידע המדעי באמצעות שיחת חולין מנגיש את המדע לקוראים בפשטות. גישה זו חוזרת על עצמה גם ביתר כתביה של מארסט.
פטר פושברי
הבחירה בדראפט ה-NHL ועסקת לינדרוס
אחרי עונת 1990/91 סומן פושברי גם על ידי קבוצות ה-NHL. הציפייה הייתה שייבחר בסיבוב השני של הדראפט, אולם פילדלפיה פליירס הפתיעה ובחרה אותו כבר בסיבוב הראשון, במקום השישי הכללי. פושברי בן ה-18 היה האירופי הבכיר באותו דראפט.
קוויבק נורדיקס/קולורדו אוולאנש
עונת 2003/04 הייתה רצופת פציעות עבור פושברי. הוא שיחק בה ב-39 משחקים בלבד, ולמרות שהפיק בהם תוצרת טובה של 55 נקודות עמד המשך הקריירה שלו בספק גדול.
2004 - 2010
פושברי סיים את העונה עמוסת הכוכבים עם 39 נקודות ב-33 משחקים, למרות שסבל מפציעה בכף ידו באמצע העונה. לאחר ששב מפציעת היד שלו במהירות בלתי צפויה, למרות שכללה ניתוח, נפצע שוב במשחק הראשון של הפלייאוף ולא שב לשחק עוד באותה עונה. מודו הוקי, בלעדיו, הודחה בסיבוב הראשון.
ניסיון החזרה ב-2011, הפרישה ואחריה
חודשיים לאחר פרישתו מונה פושברי לעוזר המנהל המקצועי של קבוצתו השוודית, מודו הוקי. ביחד עם אביו, המאמן קנט פושברי, הקים חברת נדל"ן שהקימה בין השאר את האולם הביתי החדש של הקבוצה בארנשלדסוויק.
קריירה בינלאומית
המשך השנה היה טוב יותר. עדיין תחת אביו כמאמן, סיים פושברי כמבקיע המצטיין של אליפות העולם עם 11 נקודות, ושוודיה זכתה באליפות לאחר שנקמה בנבחרת פינלנד בניצחון בגמר.
לאחר סיום העונה שיחק במהדורה השנייה של גביע העולם בהוקי קרח. פושברי שוב תרם מעט, ושוודיה הובסה ברבע הגמר על ידי נבחרת צ'כיה.
ב-2010 זכה פושברי לכבוד להיות נושא הדגל של המשלחת השוודית בטקס הפתיחה של אולימפיאדת ונקובר. במשחקים עצמם לא הצליחה שוודיה לשמור על תוארה והודחה ברבע הגמר על ידי סלובקיה. פושברי, שהיה כבר קרוב לפרישה, שיחק ב-4 משחקים ותרומתו הסתכמה באסיסט אחד בלבד.
רויטל יפה כ"ץ
ביוגרפיה
בריאיון שהעניקה ב-2017 לכתב העת של לשכת עורכי הדין "עורך הדין" אמרה יפה כ"ץ: "הכיף הכי גדול זה באמת להיכנס לאולם ולזכות נאשם, אם הוא ראוי לכך כמובן. זה פשוט תענוג ואושר צרוף".
כ"ץ נמנתה על רשימת 24 המועמדים לשיפוט בבית המשפט העליון שהוגשה לוועדה לבחירת שופטים באוקטובר 2021.
אדריאן גריפין
קריירת אימון
ב-5 ביוני 2023 מונה למאמן מילווקי באקס.
כדורגל 1 (אוקראינה)
בקיץ 2014 הערוץ, יחד עם "כדורגל 2" ו"כדורגל 3" הפכו לערוצים המשדרים הרשמיים של מונדיאל 2010, ובסתיו הם החלו לשדר את משחקי המוקדמות של אליפות אירופה 2016 - בפרט, את משחקי נבחרת אוקראינה. כמו כן, ערוצי הטלוויזיה "כדורגל 1" ו"כדורגל 2" הם רשתות השידור הרשמיות באוקראינה של ליגת האלופות והליגה האירופית (בספטמבר 2014 זכו הערוצים במכרז לשידור גביעי אירופה, והפכו לבעלים הבלעדיים של הזכויות באוקראינה לעונות 2015–2018).
דניאיל טריפונוב
ביוגרפיה
דניאיל טריפונוב נולד בניז'ני נובגורוד ברוסיה בשנת 1991. הוריו הם מוזיקאים מקצוענים - אמו היא מוזיקולוגית המלמדת תאוריית המוזיקה, ואביו הוא מלחין. הוא התחיל ללמוד נגינת פסנתר בגיל 5 ועשה את הופעתו הפומבית הראשונה כפסנתרן סולן עם תזמורת בגיל 8. טריפונוב למד בשנים 2009-2000 אצל טטיאנה זליקמן בבית הספר "גנסין" למוזיקה במוסקבה. לטטייאנה זליקמן היו שורה של תלמידים מפורסמים, ביניהם קונסטנטין ליפשיץ, אלכסנדר קוברין ואלקסיי וולדוין. בגיל 17 זכה טריפונוב בפרס החמישי בתחרות הבינלאומית ע"ש סקריאבין במוסקבה וכן בפרס הראשון בתחרות השלישית לפסנתר בסן מרינו, בה קיבל גם את הפרס המיוחד לביצוע הטוב ביותר של יצירה מאת צ'יק קוריאה.
בשנת 2009, לפי המלצת טטיאנה זליקמן, התקבל טריפונוב ללימודי פסנתר אצל סרגיי בבאיאן במכון קליבלנד למוזיקה בארצות הברית. ב-2010 הוא ניגן בכיכר העירייה של וינה כאחד משבעת הפיינליסטים של האירוויזיון למוזיקאים צעירים. באותה שנה הוא זכה במדליה בתחרות הבינלאומית ה-16 ע"ש שופן בוורשה יחד עם פרס מיוחד על הביצוע הטוב ביותר של מזורקה מאת שופן.
אפריל שבור
סרט
בשנת 2001, צולם הסרט הברזיליאי '''Abril Despedaçado. '''הסרט בהפקתו של ארתור כהן ובבימויו של וולטר סאלס (Walter Salles), מבוסס על הספר אפריל שבור תוך התאמת הסיפור לברזיל המשמשת רקע לסיפור.
צ'ארלס מייקל דייוויס
חיים וקריירה
דייוויס הופיע כאורח וחוזר על עצמו בכמה סדרות טלוויזיה בולטות, כולל "כל כך רייבן", "הוחלפו בלידתן" ו"האנטומיה של גריי".
ב־17 ביולי 2020, דייוויס כיכב לצד לורה הארייר כזוג שעבר פרידה בקליפ של "What's Love got to do with it", גרסת הרמיקס של קייגו לשיר המקורי של טינה טרנר.
הר וילבר (אלסקה)
הפסגה ממוקמת בשטחו של הפארק הלאומי גליישר ביי.
איגור קרוטוי
ביוגרפיה
בשנת 1981 קרוטוי החל לעבוד כפסנתרן בלהקת ליווי של ולנטינה טולקונובה ולאחר מספר שנים היה מנהל הלהקה. כמו כן הוא סייר ברחבי ברית המועצות עם הופעות משותפות לצד השחקן יבגני לאונוב.
החל משנת 1989 קורטוי החל לעסוק בהפקה. הוא הקים את חברת "ARC" שעם הזמן התפתחה לאחת הגדולות בתחום, כשהוא משמש כנשיא החברה. החברה מפיקה תוכניות מוזיקליות רבות בטלוויזיה הרוסית ועוסקת בארגון הופעות ברוסיה של זמרים זרים.
זאפה
מועדוני זאפה
מועדון זאפה תל אביב החדש במתחם מידטאון, נפתח באוגוסט 2021 ויכול להכיל במקביל 2 הופעות/ אירועים לכמות קהל של בין 400 ל-1500 איש.
הר סנט פול
ההר ממוקם 3.7 קילומטרים צפונית מזרחית להר ראונד, בצידו הצפוני של קרחון טיילור.
שמירת הקפיטליזם מן הקפיטליסטים
להציל את הקפיטליזם מן הקפיטליסטים: לשחרר את כוחם של השווקים הפיננסיים ליצור עושר ולהפיץ הזדמנות (באנגלית: Saving Capitalism from the Capitalists: Unleashing the Power of Financial Markets to Create Wealth and Spread Opportunity) הוא ספר מחקר מאת לואיג'י זינגלס ורגוראם רג'אן מאוניברסיטת שיקגו. הוא פורסם בשנת 2003 בכריכה קשה על ידי Crown Publishing ופורסם בכריכה רכה על ידי אוניברסיטת פרינסטון בשנת 2004.
פינקי (פירושונים)
אישים:
מעשה בני האלוהים
מוטיבים
"שבירת גבולות" נוספת מן ההיסטוריה הקדמונית החוזרת על עצמה גם בטקסט, היא חריגה מהמקובל בתחום האישות. אלוהים הקים סדר מונוגמי ונתן לאדם את חוה לבדה בפרק ב', אך למך בן מתושאל נשא שתי נשים בפרק ד'. תאוותם של בני האלוהים, הלוקחים לעצמם נשים "מִכֹּל אֲשֶׁר בָּחָרוּ", היא חוליה נוספת בתוך הקשר זה.
הפרשנות המלאכית וספר חנוך
למרות ההתנגדות הרבנית, הפרשנות המלאכית לא נעלמה ביהדות. ניתן למצוא לה רמזים בשני מקומות בתלמוד הבבלי: "עזאזל שמכפר על מעשה עוזא ועזאל" ו"סיחון ועוג בני אחיה בר שמחזאי הוו". החל מהמאה השמינית ועד למאה ה-12, אף על פי שהפרשנות האנטי-מלאכית נותרה דומיננטית, מוטיבים חנוכיים החלו להופיע במספר ניכר בספרות היהודית. הם מוזכרים במספר מדרשים מאוחרים, כמו פרקי דר' אליעזר, ילקוט שמעוני, מדרש אגדת בראשית, בראשית רבתי, ועוד. כך גם ספר הזוהר, בו מוזכר פירוש שהמילים "בנות האלוהים" מתייחסות לשדה נעמה, שגרמה לכל בני האדם לטעות אחריה, ואפילו למלאכים: "עוזא ועזאל חמדו בנות ארצות והשחיתו דרכם על הארץ עד שתלית אותן בין הארץ לרקיע". אפילו רש"י, שאחז בפרשנות הרבנית המקובלת, כתב, בעקבות התלמוד, ש"הנפילים" המוזכרים בספר במדבר הם "ענקים מבני שמחזאי ועזאל שנפלו מן השמים בימי דור אנוש". תחייה זו יוחסה להישרדות הנרטיב בחוגים שחיברו את ספרות ההיכלות, או לחלופין לקבלה באמצעים עקיפים, תחת השפעה נוצרית ומניכאית על הרבנים. חוקרים סברו שאי-ההתנגדות להופעה המחודשת נבעה מכך שהפולמוס נגד המינים כבר שקע, ולפרשנות לא היה עוד עוקץ אקטואלי.
הפרשנות כבני שת
"צוואת אדם", ספר חיצוני נוצרי שגרסתו המוקדמת ביותר נתחברה כנראה במאה השלישית בסוריה, הוא כנראה המקור הקדום ביותר לזיהוי: אדם מזהיר שם את בנו שת שחטאי קין וצאצאיו יביאו את המבול. מובאות מהספרות הסורית על כך שצאצאי שת היו קדושים כמלאכים וחיו כמוהם הם עוד עדות לכך שמקור הפרשנות הוא בזמן ובמקום זה. אב הכנסייה הראשון שאימץ ראייה זו היה יוליוס אפריקנוס; בערך ב-220 כתב בחיבורו "כרונולוגיה" שמלאכים הזדווגו עם בנות-האדם בטרם המבול, אך שמצא את הגרסה "בני האלוהים" במספר כתבים, ולכן שומה עליו להניח שגזע שת "היו בני אלוהים לפי הרוח, בגלל צדקותם" וגזע קין "כונו זרע אדם כי לא היה בהם שום דבר מאת האלוהים". אבות מאוחרים יותר כאפרים הסורי קיבלו ראייה זו; אתנסיוס, סביב שנת 350, מזכיר את הפרשנות השתית בלי שום התייחסות לאפשרויות אחרות, כך שבזמנו נראה שנחשבה למבוססת דיה. יוחנן כריסוסטומוס קיבל את הראייה השתית תוך גינוי הפירוש המלאכי, ואוגוסטינוס היה אחראי בכתביו להפצתה במערב הלטיני. במשך מאות השנים הבאות, יצרו מפרשי המקרא הכנסייתיים מסורת ענפה ומפורטת על הבידול בין גזעי קין ושת בימי הקדמונים, כולל פרטים כמו המוזיקה והקוסמטיקה שהראשונים טיפחו והשחיתו באמצעותם לבסוף את האחרונים. הקביעה ש"בני האלוהים" הם צאצאי שת, או לכל היותר אנשים צדיקים באופן כללי, נותרה בגדר הפרשנות המוסמכת במערב הקתולי ובמזרח האורתודוקסי במשך יותר מאלף שנים. גם בעת הרפורמציה הפרוטסטנטית, הן מרטין לותר והן ז'אן קלווין אחזו בדעה זו ללא פקפוק.
ג'פרי ארצ'ר (סופר יליד 1944)
ג'פרי ארצ'ר (באנגלית: Geoffrey Archer; נולד ב-1944 בלונדון) הוא סופר בריטי, שמתמחה בספרות הרפתקאות וריגול.
מרצל מדראשי-בק
קורות חיים
משנת 1924 עד 19 במרץ 1944, עד לכיבוש הגרמני של הונגריה (מבצע מרגרטה), עבד כנשיא "בנק הדיסקונט והמרת המטבע ההונגרי". הוא היה היועץ הראשי של הבנק הלאומי ההונגרי במשך עשרות שנים והיה שותף פעיל בניהול החיים הפיננסיים והכלכליים במדינה. הוא היה חבר בדירקטוריון של חברת פסטר לויד.
נחום פינברג
ביוגרפיה
פינברג נולד בירושלים ולמד בתיכון אליאנס בתל אביב. שירת בצה"ל כמש"ק חינוך. למד בפקולטה למשפטים באוניברסיטה העברית בירושלים והתמחה במשפטים אצל עורך הדין צבי מיתר. הוסמך כעורך דין בשנת 1971.
ב-1977 הקים משרד עורכי דין בשותפות עם מנחם גולדברג, לימים נשיא בית הדין הארצי לעבודה. עם מינויו של גולדברג לשופט בבית הדין הארצי לעבודה ב-1982, נשאר המשרד בבעלותו של פינברג. בהמשך הצטרפו למשרד שותפים נוספים, אך פינברג נותר השותף הבכיר היחיד.
לאחר פטירתו של מנחם גולדברג החליף אותו פינברג בעריכתם ובעדכונם של ספריו בתחום דיני העבודה, הנחשבים לספרי יסוד בתחום:
יצחק רובינסון
קורות חיים
רובינסון נולד בברודי, גליציה ב-אוסטרו-הונגריה. למד בוטניקה ובהמשך פנה ללימודי הרפואה. סיים את לימודי הרפואה בווינה, התמחה בפתולוגיה ולאחר מכן פנה למקצוע הרנטגנולוגיה בנחייתו של הפרופ' הולצקנכט מחלוצי המקצוע בעולם.
רובינסון ורעייתו שבו לאוסטריה.
סנדו אליאד
סנדו אליאד סולומון (ברומנית: Sandu Eliad Solomon; 1899–1979, צ'רנישואה, מחוז ולצ'ה) היה במאי תיאטרון ועיתונאי יהודי רומני.
קורות חיים
החל משנות ה-1920 עסק גם בימוי תיאטרון בתיאטראות שונים. בשנת 1925 בשיתוף פעולה עם ידידו, הצייר מרסל ינקו שעיקב את התלבושות, ביים את ההצגה "ארלקינאד" מאת ניקולאי אבריינוב על במת "קאסא ארטלור" (בית האומנויות) בבוקרשט. . בשנת 1931 ביים, בהקפת מעבדות ג'וצו –ואסילבקו, סרט תיעודי קצר על הנוף האדריכלי של בוקרשט בשם Frumuseţile şi pitorescul urbanistic bucureştean
סנדו אליאד היה אחד מהגברים החשובים בחייה של הזמרת הלאומית של רומניה, מריה טנאסה, בהתחלת דרכה האמנותית. הוא עודד אותה בהתפתחות הקריירה מוזיקלית והכיר לה את המוזיקולוגים והפולקלוריסטים קונסטנטין בראילויו והרי בראונר שהתרשמו מאוד מכרושנה וסייעו לה להרחיב את הרפרטואר ולהקליט את ראשוני תקליטיה ברומניה ובחו"ל.
סנדו אליאד ביים את מרבית ההצגות של התיאטרון היהודי באראשאום שפעל בבוקרשט בקרב הקהילה היהודית בימי השלטון הצבאי הפאשיסטי, באישור הרשויות לאחר שנאסר ליהודים לעבוד במוסדות תרבות המיועדים לקהל הרחב. בימי ה1950, בימי השלטון הקומוניסטי כשניהל את להקת האיגוד המקצועי הרומני Teatrul CGT, תמך סנדו אליאד בקריירה של המנצח הצעיר סרג'יו קומיסיונה. מאוחר יותר היה למנהל תיאטרון הרוויו ע"ש קונסטנטין טנאסה. . בשנות ה-1960 סייע בקידום הקריירה האמנותית של הרקדן, השחקן ואמן הקרקס מיכאי צ'ו'קה בנם של סנדו אליאד ושל אגניה בוגוסלבה היה המשורר והסופר טודור אליאד (2007 – 1943)
המורד
המורד (באנגלית: Cool Hand Luke) הוא סרט דרמה אמריקאי משנת 1967 בביומו של סטיוארט רוזנברג, עם פול ניומן וג'ורג' קנדי בתפקידים הראשיים.
העלילה היא על חיי אסירים בבית כלא בארצות הברית ומתרכזת באסיר לוק אותו מגלם פול ניומן שאינו מקבל את מרות הסוהרים ונענש על כך. במשך כל הסרט הוא מנהל דו-שיח עם ישו על מר גורלו ומשווה עצמו ליסורי הצליבה של ישו. גם הסצנה האחרונה מתקיימת בכנסייה נטושה.
תקציר העלילה
קאר מפרט בפני האסירים את חובתם לפי הפקודות ומי שמפר אותן נכלא בתוך תא צר ומבודד שנקרא "קופסה".
פרסים
פרסי אוסקר: פרסי גלובוס הזהב
סטפן יוהנסן
קריירת מועדונים
ב-7 בדצמבר 2010 חתם יוהנסן בסטרומסגודסט מליגת העל הנורווגית החל מ-1 בינואר 2011. הוא ערך 67 הופעות ליגה במדי המועדון, בהן הבקיע שמונה שערים, ואף זכה פעם אחת באליפות נורווגיה.
קריירה בינלאומית
בסך הכל ערך יוהנסן 55 הופעות בנבחרת נורווגיה, בהן הבקיע ששה שערים.
ריינר שטאהל
ריינר שטאהל (בגרמנית: Reiner Stahel; 15 בינואר 1892 – 30 בנובמבר 1955) היה קצין גרמני אשר פיקד על כוחות במלחמת העולם השנייה. הוא ידוע בעיקר בשל נסיגתו מווילנה ובפיקוד על חיל המצב של ורשה במהלך מרד ורשה ב-1944. הוא נעצר על ידי ה-NKVD ברומניה, ובילה את שארית חייו בשבי הסובייטי.
מלחמת העולם השנייה
ביולי 1944 פיקד על חיל המצב של וילנה במהלך מתקפת וילנה והצליח לדחות את תפיסת העיר על ידי הצבא האדום. על מאמציו, ב-28 ביולי 1944, הוענק לו תוספת חרבות לעיטור צלב האבירים של צלב הברזל והועלה לדרגת גנרל לויטננט.
ג'ורג' ברנרד אוניל
חייו ועבודתו
הוא נפטר בלונדון ב־23 בספטמבר 1917, חודשיים בלבד לאחר שנת 89 שלו, לאחר שלא הציג בתערוכה 24 השנים האחרונות לחייו.
השרביט והחרב
ספר 13 שורגון - המינוטאור
חיות הפלא הטובות של אוונטיה בסכנה נוראה. שש חיות פלא מרושעות חטפו אותן לגורגוניה, ממלכת האופל של מלול. תום ואלנה יוצאים בעקבותיהן ופוגשים באדמת הביצות את שורגון, היצור המבעית שחציו אדם וחציו שור. לניצחונות העבר שלהם אין שום משמעות כעת. בגורגוניה רק אומץ ונחישות יצילו אותם. תום ואלנה מנסים להציל את פרסון בזמן המלחמה בשורגון. לאחר שתום ואלנה הביסו את שורגון, נתן להם אבן חן אדומה, שתאפשר לתום לתקשר עם חיות הפלא הטובות, החיה הבאה שיצטרכו להתמודד מולה היא טרפן, הסוס המכונף.
ספר 15 הידרון - תפלץ המעמקים
השן של אלגחון רוטטת במגן של תום ומסמנת לו שנחש הים האצילי נמצא בסכנה. הוא שבוי בידי הידרון, מפלצת בעלת שישה ראשים נחשיים השוכנת בלב האוקיינוס השחור. תום ואלנה ממהרים להציל את אלגחון, אבל הפעם לא רק חיית פלא מאיימת עליהם בממלכת האפל של מלול, אלא גם פושעים מסוכנים.
חלק 4
ספר 20 טרוינוס - סוס השאול
ספר 24 חמקן - פנתר הרפאים
חלק 5
לאחר שתום הציל את אבא שלו הוא מגלה שהקמע הוא מפה לארץ התאומה של אוונטיה - גוולידור, שם יש קוסם חדש בשם ולמל, וגברת השולטת על החיות בממלכה שהיא תחת קללה, והחיות שלה הורסות את הארץ. תום נודר לשבור את הכישוף, אבל כשקראב הקטלני מארב לסירה שלו, נראה שהמשימה כבר נגמרה...
ספר 26 הוקיט - חץ האוויר
ספר 28 קולדו -הלוחם הארקטי
ספר 30 אמיקטוס - מלכת החרקים
זאת אמא מגוננת ביותר, אמיקטוס מלכת החרקים שומרת על ילדיה בעוז, ותתקוף עם גפיים דוקרניים וטפרים מורעלים אך ורק כמוצא אחרון.
הרנסאנס הקרולינגי
כיבושיו של קרל הגדול
עלייתו לשלטון של קרל הגדול יחד עם אחיו קרלומן בשנת 768 לספירה, והפיכתו בשנת 772 לספירה לשליט היחיד של הממלכה הפרנקית לאחר פרישת אחיו -לא הביאה עמה לשינוי מיידי במדיניות. בתחילת דרכו היה קרל עסוק בעיקר במלחמות לאבטחת הגבולות, וכיבוש של הממלכות השכנות. ניתן למנות שתי מערכות מלחמה חשובות תחת הנהגתו: המערכה הראשונה היא "המערכה הסקסונית" והשנייה היא "המערכה הלומברדית".
לאחר כיבוש לומברדיה הגיע קרל הגדול לחגוג את חג הפסחא ברומא – שם הוענק לו מידי האפיפיור אדריאנוס הראשון עותק של הקאנון "דיוניסיו הדריאנה" (Dionysio Hadriana). על יסוד קובץ חוקים זה, קרל הגדול עתיד היה לבסס את הרפורמה הכנסייתית, שהוא תכנן – אשר עומדת מאחורי הרנסאנס הקרולינגי.
הרפורמה הכנסייתית
הרפורמה הכנסייתית התבקשה, שכן קרל היה זקוק לבסס את מעמדו הפוליטי באימפריה רחבת הידיים, שהוא כבש – ובראש ובראשונה לקבל לגיטימיות שלטונית, מכוח קאנון כנסייתי. בנוסף לכך, כיבושיו הרבים של קרל הגדול הרחיבו את ממלכתו,  והגדילו את אוכלוסייתה רבה – שכבר לא הייתה גאלו-רומית בלבד במוצאה, אלא גרמאנית. לבסוף, הוספת שטחים ונתינים רבים תחת מרותו הקשו ביותר על אכיפת חוקי הממלכה, במיוחד בלומברדיה ובסקסוניה. לכן קרל נאלץ להיעזר בכנסייה ובנזורה – המעמד המשכיל באותם הימים. לפיכך הייתה נחוצה רפורמה כנסייתית, שתעגן בחוק את סמכויותיה של הכנסייה.
יואל דרורי
בתיאטרון
בתיאטרון חזית: ב-1987 שיחק בהצגה "סנג'ר" שכתב וביים מוטי בהרב. ב-1991 שיחק ב"שעת מרעה" - ערב שירי משוררים בעריכת רוני סומק שביים עמית ליאור.
בתיאטרון הקאמרי: ב-1988 גילם את רון מילר בהצגה "לשבור את הצופן" מאת יו וויטמור שביים מיכה לבינסון. ב-1989 גילם את רוס בהצגה "מקבת'" מאת שייקספיר שביים מיכאל גורביץ' ושיחק בהצגה "סוגרים את הלילה" מאת יוסף מונדי שביים ישראל גוריון.
בתיאטרון הבימה: ב-1991 גילם את חואן בהצגה "ירמה" מאת פדריקו גארסיה לורקה.
דאנקן פרסטון
דאנקן פרסטון (באנגלית: Duncan Preston; נולד ב-11 באוגוסט 1946) הוא שחקן אנגלי. הוא מוכר בעיקר מהופעותיו בתוכניות הטלוויזיה שכתבה ויקטוריה ווד, בהם בתפקיד קליפורד באופרת הסבון הפרודית "Acorn Antiques" ובתפקיד סטן בסיטקום "נשות המזנון" (1998–2000). בשנת 2005 שב וגילם את קליפורד במחזמר "Acorn Antiques The Musical". תפקידים נוספים שלו בטלוויזיה היו בדמות ג'ונתן הסלאם בסיטקום "Surgical Spirit" (בין 1989 ל-1995), אבא של קווין בסדרה "הארי אנפילד וחברים" (1994), ודאגלס פוטס באופרת הסבון "אמרדייל" (2007–2011, ומ-2014 והלאה).
מבצר אמבר
ההשתלטות של חמולת קאצ'ווהא
ארמון אמבר הנוכחי נוצר בסוף המאה ה-16, כארמון חדש וגדול יותר עבור שליטי הממלכה. הארמון הישן יותר, המכונה קדימי מהאל (פרסית "ארמון עתיק"), ידוע כארמון העתיק ביותר ששרד בהודו. ארמון עתיק זה שוכן בעמק שמאחורי ארמון אמבר.
החצר השלישית
אטרקציה מיוחדת כאן היא לוח השיש המגולף "פרח הקסם" בבסיס אחד העמודים סביב ארמון המראה המתאר שני פרפרים מרחפים; לפרח שבעה עיצובים ייחודיים הכוללים זנב דג, לוטוס, קוברה שצווארה נפוח, חדק פיל, זנב אריה, קלח תירס ועקרב, שכל אחד מהם נראה בדרך מיוחדת כשמסתירים את הלוח באופן חלקי בידיים.
שימור
קבוצה של שישה מבצרים של ראג'סטאן: מבצר אמבר, מבצר צ'יטורגר, מבצר קומבלגר, מבצר רנתמבור, מבצר גאגרון ומבצר ג'איסלמר נוספו לרשימת אתרי המורשת העולמית של אונסק"ו בשם מבצרי הגבעות בראג'סטאן במהלך הישיבה ה-37 של ועדת המורשת העולמית בפנום פן ביוני 2013. הם נכללו ברשימת אתרי המורשת העולמית כנכס תרבותי סדרתי ודוגמאות לאדריכלות הצבאית של הראג'פוטים.
ראצ'ו פטרוב
ראשית הקריירה
פטרוב נולד בעיר שומן ולאחר המלחמה העות'מאנית-רוסית (1877–1878) הצטרף לצבא הנסיכות. ב-1883 הוא סיים את האקדמיה הצבאית בסנקט פטרבורג והוצב כמפקד מחלקת רגלים. בהמשך, הוצב במטה הכללי בסופיה. לאחר מלחמת בולגריה–סרביה (1885), מינה אותו אלכסנדר בטנברג, נסיך בולגריה לראש המטה הכללי הבולגרי. בהמשך מונה למפקד בית הספר הצבאי בסופיה וב-1887 מונה לשר ההגנה בממשלתו של סטפן סטאמבולוב.
ראש הממשלה
בין 1894 ל-1896 כיהן כשר ההגנה בממשלתו של קונסטנטין סטואילוב. בנובמבר 1896 שוחרר מהצבא בדרגת גנרל-מאיור לאחר שהתפטר בתפקידו במחאה על חנינת קציני צבא שנחשדו במעורבות ברצח סטפן סטאמבולוב. הוא הצטרף למפלגת העם הליבראלית וכיהן כשר הפנים בממשלתו של טודור איבנצ'וב. לאחר התפטרותו של איבנצ'וב עמד בראש ממשלת מעבר עד לקיום הבחירות בבולגריה. בין 1903 ל-1906 כיהן כראש ממשלת הנסיכות מטעם מפלגת העם הליבראלית. הנסיך פרדיננד הראשון מינה את פטרוב כדי שיפעל להרגעת הרוחות במקדוניה בשל העימות המתמשך בין האוכלוסייה היוונית לבולגרית. הפגיעה המתמשכת באוכלוסייה הבולגרית במחוז העות'מאני שלובתה ומומנה על ידי הממשל היווני הובילה להגעתם של פליטים רבים לנסיכות ולמהומות נזעמות בבולגריה. עד לסיום כהונתה, ניסתה ממשלתו להכיל את האירועים בהצלחה חלקית בלבד. פטרוב כיהן כחבר פרלמנט עד 1908.